सम्मेलन में दलित मुद्दों पर देश भर में हो रही अनदेखी पर चर्चा की जाएगी और सभी संगठनों की तरफ से साझा आंदोलन की कार्यनीति तय की जाएगी। फेडरेशन के राष्ट्रीय अध्यक्ष नेतराम ठगेला ने बताया कि पिछले कुछ दिनों से आरक्षण के प्रावधानों को लगातार कमजोर किया जा रहा है। ऐसे नियम बनाए जा रहे हैं, जिससे एससी-एसटी तबका आरक्षण का लाभ नहीं ले सके। जबकि, सभी संगठनों द्वारा साझा लड़ाई के बाद पिछली सरकार के कार्यकाल में पदोन्नति में आरक्षण का विधेयक तैयार किया गया था। उस समय यह विधेयक राज्यसभा में पास हो गया था। लेकिन, लोकसभा में बहुमत नहीं होने की वजह से यह विधेयक पास नहीं हो सका था। अब सरकार के पास लोकसभा में भी पूरा बहुमत है। इसलिए इस विधेयक को तत्काल पारित किया जाना चाहिए।